Wódna mjetlička

Wódna mjetlička (Mentha aquatica) je rostlina ze swójby cycawkowych rostlinow (Lamiaceae). Dalše serbske mjeno je rólnik.

 Wopis 
Wódna mjetlička je trajne zelo, kotrež docpěwa wysokosć wot 20 hač 80 cm. Rostlina aromatisce wonja. 

 Łopjena 
Łopjena su owalne a maja hrube, doprědka měrjene zubki.

 Kćenja 
Kćěje wot julija hač oktobra. Róžojte abo lila kćenja docpěwaja dołhosć wot 5 hač 7 mm a steja w jednej hač tři kćenjowej mutličce na kóncu stołpika. Keluch je runostajnje pjećzubaty.

 Stejnišćo 
Rosće na brjohach, hrjebjach, w sćinach, na mokrych łukach a łuhojtych łukach. Preferuje bazowe a wutkate, stuchło-humozne pódy na słónčnych hač połchłódkojtych stejnišćach.  

 Rozšěrjenje 
Rostlina w Europje rozšěrjena.

 Wužiwanje 

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, stronje 260, 326 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 28 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija:Mjetlička